תחרות העל טאטא סטיל 2026

**[[תחרויות העל|תחרות העל בשחמט]], [[תחרות העל טאטא סטיל|טאטא סטיל]] [[2026]]**, התקיימה בווייק אן זה שבהולנד, בפעם ה-88 בין התאריכים 16 בינואר ל-1 בפברואר 2026. בתחרות השתתפו 14 רבי-אמנים, רובם מהצמרת העולמית, והיא התקיימה בשיטת ליגה, כך שנערכו בה 13 סיבובים.

בתחרות המועמדים השתתפו גם כן 14 שחקנים והיא התקיימה באותה המתכונת.

## תוצאות התחרות

בתחרות הראשית ניצח נודירבק אבדוסאטורוב. התחרות הראשית היא הצעירה ביותר אי פעם עם גיל ממוצע של 23 בלבד. בנוסף, התחרות תהיה ככל הנראה המבחן האחרון עבור אניש גירי, מתיאס בלובאום, ג'בוחיר סינדרוב ופראגנאננדה ראמשבאבו לפני שישחקו בתחרות המועמדים בסוף מרץ 2026. לשם כך, בקרת הזמן שונתה לזה של תחרות המועמדים; שעתיים ל-40 מהלכים ולאחר מכן 30 דקות + 30 שניות מהלך לסיום המשחק.

## הסיבוב הראשון

בסיבוב הראשון של התחרות היו שלושה משחקים שהסתיימו בהכרעה ויכלו להיות עוד כמה. ראשית תחילת התחרות התעכבה, כי מפגינים נגד התחרות הפנו את תשומת הלב לשימוש הרב של חברת טאטא סטיל בפחם ולנזק הסביבתי שהיא גורמת על ידי השלכת 2,025 ק"ג פחם מול המקום וחסימת הגישה לשחקנים ולצופים. תחילת המשחקים התעכבה בכמה שעות, וייתכן שההפרעה הזו גרמה לטעויות מוקדמות ולא אופייניות מצד כמה מהשחקנים. הנס נימן עדיין היה בשלב התיאוריה כאשר ולדימיר פדוסייב טעה בחישוב ונאלץ להיכנע לאחר 16 מסעים. אניש גירי שיחק את 21...צב8 הנחות ואז פשוט השאיר כלי לאחר 22...ר:ד4 ונאלץ להיכנע מיד. ארג'ון אריגאיסי ניצח את אלוף השנה הקודמת פראגנאננדה ראמשבאבו ב-32 מסעים.

ג'בוחיר סינדרוב הגיע לעמדה אבודה נגד אלוף העולם גוקש אך הצליח לסיים בתיקו. יורדן ואן פורייסט סיים בתיקו לאחר 27 מסעים נגד התאילנדי תאי דאי ון נגוין, אך ייתכן שהעניין היה שונה לגמרי אם נגוין היה משחק 21...ו5!. יאז קאן ארדומוש סיים בתיקו מול נודירבק אבדוסאטורוב ואראבינד צ'יתאמבראם סיים בתיקו מתיאס בלובאום.

## הסיבוב השני
לאחר שני סיבובים של התחרות, יש שלושה שחקנים במקום הראשון עם 1.5 נקודות: הנס נימן, ארג'ון אריגאיסי ונודירבק אבדוסאטורוב.

מוביל הסיבוב הראשון, נימן, סיים בתיקו במהירות מול מתיאס בלובאום, ואריגאיסי סיים בתיקו מול התאילנדי תאי דאי ון נגוין, אך המנצח השלישי מהסיבוב הראשון, וינצנט קיימר, הפסיד מול ולדימיר פדוסייב, שבוודאי שמח מאוד לשים מאחוריו את האסון המביך שלו מהסיבוב הראשון. נודירבק אבדוסאטורוב הצטרף למובילים לאחר שניצח את פראגנאננדה ראמשבאבו בעקבות טעות בשלב הסיום, שלא היה בכושר טוב במחצית השנייה של 2025 ולא ירצה אסון לפני תחרות המועמדים.

היו תוצאות תיקו במשחקים: יאז קאן ארדומוש נגד אראבינד צ'יתאמבראם, גוקש דומרזו נגד יורדן ואן פורייסט, ואניש גירי נגד ג'בוחיר סינדרוב (שהיה צריך לנצח).

## הסיבוב השלישי
לאחר שלושה סיבובים חמישה שחקנים הובילו את התחרות עם ניצחון ושתי תוצאות תיקו . בסיבוב השלישי שני שחקנים חדשים השיגו ניצחונות והצטרפו למובילים, יורדן ואן פורייסט נגד אניש גירי, שנמצא בכושר לא טוב, ומתיאס בלובאום נגד וינצנט קיימר, שגם הוא הפסיד במשחקו השני בתחרות. גם להנס נימן, נודירבק אבדוסאטורוב וארג'ון אריגאיסי יש 2/3 לאחר תוצאות תיקו היום. פראגנאננדה ראמשבאבו סיים בתיקו נגד תאי דאי ון נגוין התאילנדי.

בעבר היה נהוג שההופעה האחרונה של שחקן שעתיד לשחק בתחרות המועמדים מול מועמד מוצלח אחר הייתה מתחת לרמה, שכן הם שומרים את הרעיונות והחידושים הטובים ביותר שלהם לאירוע המרכזי - תחרות המועמדים, וגם המחשבות שלהם במקום אחר, אבל מצד שני כל הרעיון של משחק חזק הוא לשמור על כושר טוב. פראגנאננדה וגירי בהחלט מציגים ביצועים רעים עד לנקודת שבירה עד כה.

אחרי שני הפסדים, פראגנאננדה סיים בתיקו נגד התאילנדי תאי דאי ון נגוין. לא התרחשו הרבה דברים במשחק הזה, ותוכנות השחמט לא היו שלמות עם כמה החלטות אבל המשחק היה מאוזן לכל אורכו. אניש גירי שהפסיד בסיבוב הראשון, היה אמור להפסיד בסיבוב השני והפסיד שוב בסיבוב השלישי לבן ארצו יורדן ואן פורייסט. בדומה לאלוף העולם גוקש שסבל הרבה בשנה שעברה, הבחירות של גירי הן אמיצות גם כשהוא יודע שהוא לא בכושר, זה היה הגנת ניידורף עקובה בדם עם הצרחות בצדדים מנוגדים. 20...רז6? (20...רח7) היה צריך להיענות ב-21.ח4! מסע שאותו משחקים ללא היסוס במשחק בזק, אבל זה לא קרה והמשחק המשיך עד לאי דיוק כפול שני, 30.ז5?! (30.ב3=) ו-5?! (צג4=) שלאחריו ללבן היה יתרון קטן ומציק. 37...צא8? (37...ב3!) הייתה טעות חמורה יותר שהובילה לחיסרון שרק גדל. היו כמה אי דיוקים של הלבן אבל יורדן ואן פורייסט זכה בסופו של דבר.

וינצנט קיימר הוא המדורג ראשון כאן, מוכשר בצורה יוצאת דופן, משחק משחקים מעניינים, מקבל הרבה הזדמנויות אבל גם עושה יותר מדי מסעים גרועים עבור שחקן ברמה יוצאת הדופן שלו. בסיבוב השלישי קיימר שיחק נגד מתיאס בלובאום, והתקבל מבנה חיילים של קרלסבד. 17.ח3? היה מסע רשלני, אולי קיימר החמיץ את 17...רח4+ 18.ז3 מפסיד, 18.מו1 היה טוב יותר מהמסע שבו בלר -18.מד2 , 23.מג2 גם הוא לא היה טוב והוא הפסיד ב-33 מהלכים.

ארג'ון אריגאיסי נגד אלוף העולם גוקש הוא תמיד מפגש מעניין, שניהם אשמים בכך שהם לוקחים סיכונים מוגזמים לפעמים, 14.ז4?! היה כנראה מוגזם ונתן לגוקש יתרון קטן עד 19...מהד7 כשעמדה היתה שוב פחות או יותר מאוזנת, התוכנה זיהתה כמה אי דיוקים אבל התיקו עקב חזרה על המסע ה-34 היה מוצדק.

אראבינד צ'יתאמבראם בן ה-26 הצליח ב-12 החודשים האחרונים, מה הוביל להזמנה לתחרות הזו. הוא שיחק נגד נודירבק אבדוסאטורוב, המדורג 12 בעולם (הבטחון העצמי והתוקפנות שלו הם היתרונות הגדולים שלו). צ'יתאמבראם בחר בפתיחת ארבעת הפרשים, פתיחה שהייתה פופולרית בתחילת המאה ה-20, אך כעת נבחנת מחדש כאשר אפשרויות פתיחה אחרות ב-1.ה4 ה-5 משוחקות. התוכנה קובעת ש-28...פב6?! (28...ו6) נתן לצ'יתאמבראם יתרון קטן וזה נעלם עם 34.פו5?! והמשחק הסתיים בתיקו במסע 41.

ניתוח התוכנה לא גילה שום דבר מעניין במיוחד במשחקי התיקו ג'בוחיר סינדרוב נגד ולדימיר פדוסייב, הנס נימן נגד יאז קאן ארדומוש (השחקן בן ה-14, משחק באופן סולידי עד כה). ותיקו של פראגנאננדה ראמשבאבו נגד תאי דאי ון נגוין התאילנדי שלפחות הכניס אותו ללוח התוצאות.

## הסיבוב הרביעי
בסיבוב הרביעי של התחרות היו שלושה מנצחים. הנס נימן ניצח את אראבינד צ'יתאמבראם בכלים השחורים, הוא שיפר את עמדתו בהתמדה אחרי המסע הנחות 14.ו5?!. נודירבק אבדוסאטורוב ניצח את תאי דאי ון נגוין בהגנת פטרוב שבה מוטט בהדרגה את יריבו. תוכנת המחשב לא אהבה את המהלכים 33.ו:ה3 ובמיוחד את 34.ה4, אבל זה לא נראה מובן מאליו לשחקנים גם אחרי המשחק. עד כה, מתיאס בלובאום לא הפסיד לשחקנים שהעפילו לתחרות המועמדים, אבל שתי טעויות חמורות נגד ג'בוחיר סינדרוב 17.פ:א4? (מעבר מיתרון קל לשוויון) ו-24.מהג5? (24.מהד7!), שהביא להפסיד על ידי טקטיקה.

המשחקים הנותרים הסתיימו בתיקו.

## הסיבוב החמישי
המובילים בתחרות, הנס נימן ונודירבק אבדוסאטורוב, נפגשו בסיבוב החמישי וסיימו בתיקו, מה שאפשר לג'בוחיר סינדרוב להצטרף אליהם להובלת התחרות. היו ארבעה משחקים שהסתיימו בהכרעה, כאשר ולדימיר פדוסייב ניצח את ארג'ון אריגאיסי, וינצנט קיימר המדורג הגבוה ביותר חזר ל-50% עם ניצחון על אראבינד צ'יתאמבראם, גוקש דומרזו השיג את ניצחונו הראשון כשניצח את תאי דאי ון נגוין. יורדן ואן פורייסט סיים בתיקו עם מתיאס בלובאום ופראגנאננדה ראמשבאבו סיים בתיקו עם אניש גירי. ג'בוחיר סינדרוב ניצח את יאז קאן ארדומוש.

## הסיבוב השישי
נודירבק אבדוסאטורוב מוביל את התחרות לבדו לאחר שניצח את גוקש דומרזו בעקבות טעות נוראית של אלוף העולם ההודי. במקביל, המוביל המשותף הנס נימן הפסיד לוינצנט קיימר. במשחק המכריע היחיד הנוסף, יאז קאן ארדומוש ניצח את יורדן ואן פורייסט במשחק שתוצאתו הוכרעה קרוב לבקרת הזמן הראשונה, שני השחקנים החמיצו רעיונות גדולים למרות שלא היו בבעיית זמן משמעותית.

המשחקים האחרים הסתיימו בתיקו. מתיאס בלובאום כעס על עצמו שלא מימש את סיכויי הניצחון נגד ארג'ון אריגאיסי. אראבינד צ'יתאמבראם עמד אבוד לחלוטין נגד ג'בוחיר סינדרוב, שהחמיץ את הניצחון במסע האחרון שלו לפני בקרת הזמן, כשנותרו לו רק שניות ספורות. לאניש גירי היה יתרון קטן נגד תאי דאי ון נגוין.

## הסיבוב השביעי
נודירבק אבדוסאטורוב הגדיל את יתרונו בתחרות לאחר שניצח את וינצנט קיימר בסיבוב השביעי, ועלה ל-5.5/7, נקודה לפני בן ארצו ג'בוחיר סינדרוב, שסיים בתיקו מול הנס נימן.

אניש גירי ניצח את אלוף העולם גוקש דומרזו, שכנראה עדיין לא יציב לאחר הטעות המזעזעת שלו בסיבוב השישי. הנער יאז קאן ארדומוש עלה למקום השלישי עם ניצחון מרשים מול ארג'ון אריגאיסי. תאי דאי ון נגוין סיים בתיקו מול ולדימיר פדוסייב ופראגנאננדה ראמשבאבו סיים בתיקו פרוע מול מתיאס בלובאום.

## הסיבוב השמיני
התחרות הגיעה ליום המנוחה השני שלה כאשר נודירבק אבדוסאטורוב מוביל בחצי נקודה מעבר לג'בוחיר סינדרוב חברו האוזבקי. לאבדוסאטורוב היתה את האכזבה מהפסדו לאניש גירי, הוא כמעט הצליח לבצע הצלה פלאית אך נכשל במשוכה האחרונה. סינדרוב סיים בתיקו מול וינצנט קיימר, אולי לקיימר היה סיכוי קטן בפתיחה אבל חוץ מזה זה היה תיקו יציב.

המשחק המכריע היחיד הנוסף של היום היה הניצחון הנפלא של גוקש דומרזו מול ולדימיר פדוסייב. שני השחקנים שיחקו שחמט בלתי מתפשר, אבל בסופו של דבר גוקש הוא זה שהביא את הנקודה. מתיאס בלובאום בילה מספר דקות ליד הלוח בניסיון להתמודד עם האופן שבו החמיץ בעמדת ניצחון על הלוח מול תאי דאי ון נגוין ואיפשר ליריבו להימלט בתיקו.

משחקי התיקו האחרים היו בין הנס נימן ליורדן ואן פורייסט, שם לאמריקאי היה יתרון משמעותי בשלב מסוים, יאז קאן ארדומוש היה קרוב לניצחון מול פראגנאננדה ראמשבאבו ממש לפני ביקורת הזמן הראשונה, ואראבינד צ'יתאמבראם נמלט ממצב גרוע מאוד מול ארג'ון אריגאיסי.

## הסיבוב התשיעי
נודירבק אבדוסאטורוב ממשיך להוביל את התחרות עם תוצאה של 6 נקודות ל-9 לאחר תיקו מול יריבו הקרוב ביותר, ג'בוחיר סינדרוב. עם זאת, כעת ישנה חבורה של שחקנים עם 5.5 נקודות לאחר ניצחונותיו של יאז קאן ארדומוש על תאי דאי ון נגוין ויורדן ואן פורייסט, שהביס את וינצנט קיימר במשחק חריף של שיטת לונדון.

הקשיים של גוקש דומרזו נמשכים, כאשר הוא הובס על ידי מתיאס בלובאום, שנמצא כעת נקודה אחת מהמובילים, לצד הנס נימן, שלא ניצח מאז הסיבוב הרביעי. במשחק האחרון שהסתיים ניצח פראגנאננדה ראמשבאבו את אראבינד צ'יתאמבראם במשחק סיום משמעותי שראוי ללמוד ממנו.

## הסיבוב העשירי
נודירבק אבדוסאטורוב ממשיך להוביל את התחרות בחצי נקודה אחרי הסיבוב העשירי. אבדוסאטורוב לא ניצח משחק מאז שגירי ניצח אותו בסיבוב השמיני, אבל אף אחד עדיין לא השיג אותו. היום היה תיקו נגד ולדימיר פדוסייב, שם שני השחקנים נהנו מיתרון בשלב זה או אחר.

וינצנט קיימר וגוקש דומרזו קיימו דיון שהתמקד בסיבה לכך שהיו כל כך הרבה טעויות. שילוב של שחקנים צעירים מאוד ושאפתנות, בשילוב עם משחק ללא תוספת זמן אחרי כל מסע עד ביקורת הזמן הראשונה כנראה תרמו לכך.

שני שחקנים במקום השני, יורדן ואן פורייסט וג'בוחיר סינדרוב שיחקו זה מול זה וסיימו משחק משובח בתיקו. אליהם מצטרף כעת מתיאס בלובאום, שהתעמת עם אניש גירי התוקפני ששיחק בהגנה מודרנית. גירי שיחק היטב עד 15...ח5?, שהסתמך על טקטית שנכשלה למעשה במסע ה-21.

יאז קאן ארדומוש בן ה-14 נראה כאילו ממשיך לנצח, אך היום הופתע על ידי אלוף העולם גוקש, שאמר שגוקש נמנע מתיקו עם 24...רב3. לאחר המסע השקט ה-28.צאד1 היה זוכה עבור ארדומוש , אך הוא הפסיד בשלב הסיום.

בקרב סוגרי הטבלה, אראבינד צ'יתאמבראם ניצח את תאי דאי ון נגוין, למרות שהיה אבוד לחלוטין בשלב מסוים. וינצנט קיימר ניצח את ארג'ון אריגאיסי במשחק שבו השחקן ההודי שיחק פתיחה גרועה ופשוט סבל עד שנכנע. להנס נימן הייתה הזדמנות נגד פראגנאננדה ראמשבאבו, אך לא ניצל אותה וסיים שוב בתיקו.

## הסיבוב האחד עשר
ג'בוחיר סינדרוב ניצח במשחק חריף את ארג'ון אריגאיסי; סינדרוב השיג יתרון מכריע לקראת המסע ה-40, אך הדברים עדיין היו מסובכים מאוד ורק אחרי 52.צה4? הוא ניצח. במקביל, המוביל בתחרות נודירבק אבדוסאטורוב סיים בתיקו רגוע מול יורדן ואן פורייסט.

הנס נימן לקח כמות עצומה של סיכונים במשחק נגד תאי דאי ון נגוין, למרות שהתוכנה קבעה שהוא עמד אבוד בנקודות שונות במהלך המשחק, בעיות הזמן הנואשות של נגוין הספיקו כדי להצדיק את גישתו. 40.ו4? הותיר את נימן זכוי, 42...ב2? נתן לנגוין הזדמנות אחרונה, אך אחרי 43.מו2? הוא הפסיד.

אניש גירי ניצח במשחק טקטי חריף את יאז קאן ארדומוש, 23...רא6? היה המהלך המפסיד. וינצנט קיימר ניצח את פראגנאננדה ראמשבאבו, 25.פד6? היה המסע שהתחיל את הבעיות.

ולדימיר פדוסייב ומתיאס בלובאום סיימו בתיקו ב-66 מהלכים, במשחק די מדויק. גוקש דומרזו לא הצליח לממש יתרון ניצחון מול אראבינד צ'יתאמבראם.

## הסיבוב השנים עשר
נודירבק אבדוסאטורוב ניצח את מתיאס בלובאום בסיבוב ה-12 של התחרות ועלה ליתרון של חצי נקודה לקראת הסיבוב האחרון של התחרות. אבדוסאטורוב חלק את ההובלה עם בן ארצו ג'בוחיר סינדרוב, שסיים בתיקו מהיר מול פראגנאננדה ראמשבאבו. בסיבוב האחרון יש לו משחק נגד תאי דאי ון נגוין, שהפסיד בארבעת הסיבובים האחרונים שלו, אך נגוין הגיע לעמדות זכויות בכמה מהמשחקים הללו. נגוין היה בבירור עם דוחק זמן בהתמודדות עם הבעיות שהציבו בפניו. נגוין העפיל לתחרות הזו בשנה שעברה, והוא כנראה לא ישחק שוב בתחרות הזו. אבדוסאטורוב יתמודד מול ארג'ון אריגאיסי בסיבוב האחרון, בשנה שעברה אותו שחקן הרס את סיכוייו בסיבוב ה-12.

זה היה אירוע אכזרי עם מעט מאוד תוצאות תיקו. בלובאום הרשים ויכול היה להוביל, אבל המשחק שלו נגד עבדוסטורוב הוכרע על ידי טעות קשה מאוד. הוא לא היה לבד, הנס נימן הקריב כלי נגד גוקש, ללא ספק מתוך הנחה שהוא חייב לנצח, אבל במקום זאת הוא הובס לגמרי, ואיכשהו גוקש אפשר לו לחמוק עם תיקו.

יאז קאן ארדומוש התאושש משני הפסדים ברציפות כשניצח את ולדימיר פדוסייב, אבל יריבו כנראה לא שיחק משחק גרוע יותר מזה זמן רב. אניש גירי הודה שהחמיץ הרבה בתיקו שלו נגד אראבינד צ'יתאמבראם. וינצנט קיימר ניצח בסופו של דבר את תאי דאי ון נגוין, הוא כנראה לא יוכל לנצח באירוע, אבל ינסה לנצח שוב נגד גוקש.

סקירת המשחק בין יאז קאן ארדומוש לולדימיר פדוסייב.

סקירת המשחק בין הנס נימן לגוקש דומרזו.

סקירת המשחק בין נודירבק אבדוסאטורוב למתיאס בלובאום.

## הסיבוב השלושה עשר
נודירבק אבדוסאטורוב סיים במקום הראשון בתחרות העל טאטא סטיל 2026. זהו הניצחון המשמעותי השני ברציפות שלו לאחר שזכה בתחרות השחמט הקלאסי של לונדון, לאחר התוצאה הגרועה בגביע סינקיפילד באוגוסט 2025, בו סיים אחרון.

אבדוסאטורוב , באופן לא מפתיע, שמח מאוד לנצח השנה, לאחר שהיה קרוב כל כך לזכייה בתחרות מספר פעמים בשנים האחרונות. הוא אמר שזכייה בתחרות הזו הייתה חלום ילדות. אבדוסאטורוב היה ביתרון של חצי נקודה והוא ניצח את ארג'ון אריגאיסי בסגנון משכנע בצד השחור של גמביט אוונס. התוצאה הורידה את אריגאיסי למקום ה-13, תוצאה נוראית לשחקן כה חזק. ג'בוחיר סינדרוב הצליח לסחוט ניצחון נגד תאי דאי ון נגוין וסיים במקום השני. ליורדן ואן פורייסט היו הזדמנויות טובות לנצח נגד פראגנאננדה ראמשבאבו, אך לא הצליח בסופו של דבר, הוא סיים באותו מספר נקודות כמו הנס נימן ווינצנט קיימר, אך סיים במקום השלישי לפי שובר השוויון. גוקש דומרזו ווינצנט קיימר סיימו בתיקו.

## הערות שוליים

קטגוריה:תחרות העל טאטא סטיל
קטגוריה:תחרויות שחמט ב-2026
קטגוריה:2026 בהולנד